CELEX: 62013TN0462
Language: sk
Date: 2013-08-30 00:00:00
Title: Vec T-462/13: Žaloba podaná 30. augusta 2013 — Comunidad Autónoma del País Vasco a Itelazpi/Komisia

19.10.2013   
            
            
               SK
            
            
               Úradný vestník Európskej únie
            
            
               C 304/24
            
         Žaloba podaná 30. augusta 2013 — Comunidad Autónoma del País Vasco a Itelazpi/Komisia
   (Vec T-462/13)
   2013/C 304/42
   Jazyk konania: španielčina
   
      Účastníci konania
   
   
      Žalobcovia: Comunidad Autónoma del País Vasco (Španielsko) a Itelazpi, SA (Bizkaia, Španielsko) (v zastúpení: J. Buendía Sierra, A. Lamadrid de Pablo, M. Muñoz de Juan a N. Ruiz García, advokáti)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               vyhlásil dôvody zrušenia uvedené v tejto žalobe za prípustné a žalobe vyhovel,
            
         
               —
            
            
               zrušil napadnuté rozhodnutie a najmä článok 1 tohto rozhodnutia v rozsahu, v akom konštatuje existenciu štátnej pomoci nezlučiteľnej so spoločným trhom,
            
         
               —
            
            
               v dôsledku toho zrušil príkazy na vrátenie pomoci obsiahnuté v článkoch 3 a 4 rozhodnutia a
            
         
               —
            
            
               zaviazal Komisiu na náhradu trov tohto konania.
            
         
      Dôvody a hlavné tvrdenia
   
   Napadnuté rozhodnutie v tejto veci je totožné s napadnutým rozhodnutím vo veci T-461/13, Španielsko/Komisia.
   Na podporu svojej žaloby žalobcovia uvádzajú tri žalobné dôvody.
   
               1.
            
            
               Prvý žalobný dôvod založený na právnom pochybení v dôsledku kvalifikácie procesu digitalizácie ako štátnej pomoci.
               
                           —
                        
                        
                           V tejto súvislosti žalobcovia uvádzajú, že Komisia sa mýli pri posúdení článku 171 ods. 1 ZFEÚ, najmä so zreteľom na judikatúru Altmark o službách všeobecného ekonomického záujmu, a že sa v dôsledku toho nesprávne domnieva, že v prejednávanej veci existuje štátna pomoc.
                        
                     
                           —
                        
                        
                           Ďalej uvádzajú, že skúmané opatrenia v rozhodnutí boli určené výlučne na zabezpečenie prenosu digitálneho televízneho signálu v takzvanej zóne II (oblasť, ktorá nie je pokrytá prevádzkovateľmi na základe ekonomických kritérií a v ktorej by obyvateľstvo bez verejných opatrní nemalo prístup k televíznemu vysielaniu).
                        
                     
                           —
                        
                        
                           Na druhej strane žalobcovia poznamenávajú, že zásada „technologickej neutrality“ nemôže členským štátom odňať ich diskréčnu právomoc, ktorú im priznávajú Zmluvy v súvislosti s organizovaním poskytovania služieb všeobecného ekonomického záujmu.
                        
                     
                           —
                        
                        
                           V každom prípade, vnútroštátne orgány sa v prípade zóny II rozhodli pre terestriálnu technológiu namiesto satelitnej technológie preto, že prvá možnosť sa zdala byť oveľa logickejšia, ekonomickejšia a efektívnejšia v dôsledku predchádzajúcej existencie terestriálenej analógovej siete financovanej z verejných fondov, ktorá už pokrývala zónu II.
                        
                     
         
               2.
            
            
               Druhý žalobný dôvod založený na právnom pochybení pri skúmaní zlučiteľnosti štátnej pomoci.
               
                           —
                        
                        
                           Subsidiárne a pre prípad, že sa bude vychádzať z existencie štátnej pomoci, sa žalobcovia domnievajú, že uvedená pomoc by mala byť považovaná za zlučiteľnú so spoločným trhom podľa článku 106 ods. 2 a článku 107 ods. 3 písm. c) ZFEÚ.
                        
                     
         
               3.
            
            
               Tretí žalobný dôvod založený na právnom pochybení pri skúmaní existujúcej štátnej pomoci.
               
                           —
                        
                        
                           Žalobcovia v tejto súvislosti takisto subsidiárne tvrdia, že predmetná štátna pomoc v každom prípade by sa mala považovať za existujúcu štátnu pomoc. Vzhľadom na to, že už prv existovala verejná televízna sieť, totiž došlo iba k jednoduchej zmene a aktualizácie tejto siete bez zmeny jej funkcie.